नेपाल सरकारको सार्वजनिक संस्थामा भएको

**शेयर तथा ऋण लगानीको प्रारम्भिक वार्षिक प्रतिवेदन**

आ.ब. २०७8।७9



भाग ९



नेपाल सरकार

अर्थ मन्त्रालय

**सार्वजनिक ऋण व्यवस्थापन कार्यालय**

**नक्साल, काठमाडौं**

कार्तिक, २०७9

भूमिका

नेपालको आर्थिक सामाजिक विकासमा योगदान पुर्‍याउने उद्देश्यका साथ स्थापना भएका सार्वजनिक संस्थान/निकायहरुमा नेपाल सरकारले आफ्नो घोषित नीति अनुरुप शेयर तथा ऋण लगानी गर्दै आइरहेको छ। यसरी सरकारले गरेको शेयर तथा ऋण लगानी र सार्वजनिक सस्थान/निकायबाट साँवा फिर्ता, लाभांश तथा ब्याज प्राप्तिको अद्यावधिक अभिलेख राख्ने र सोको आधारमा बार्षिक प्रतिवेदन (भाग ९) तयार गर्ने कार्यको जिम्मेवारी आर्थिक वर्ष 2076/77 सम्म महालेखा नियन्त्रक कार्यालयले वहन गर्दै आएकोमा आर्थिक वर्ष 207७/7८ देखि सार्वजनिक ऋण व्यवस्थापन कार्यालयमा यो कार्य जिम्मेवारी हस्तान्तरण भर्इ आएको छ ।

यस प्रतिवेदनमा नेपाल सरकारबाट सार्वजनिक संस्थान तथा निकायहरुमा आन्तरिक तथा वैदेशिक स्रोतबाट गरिएको शेयर तथा ऋण लगानीको निकायगत विवरण र ती निकायवाट साँवा फिर्ता, ब्याज तथा लाभांश प्राप्तीको विस्तृत अद्यावधिक विवरण समावेश गरिएको छ। प्रस्तुत प्रतिवेदन महालेखा नियन्त्रक कार्यालय मार्फत माननीय अर्थमन्त्रीज्यू तथा माननीय महालेखापरीक्षकज्यू समक्ष पेश गरिने र सबै सरोकारवालाहरुलाई जानकारी दिलाउनकार्यालयको वेबसाईटमा समेत सार्वजनिक गरिनेछ।

यो प्रतिवेदनलाई यथासम्भव त्रुटिरहित बनाउने प्रयास गरिएको छ। यद्यपी मानवीय कमी कमजोरीका कारण हुन सक्ने कुनै त्रुटी देखिएमा वा प्रतिवेदनका सम्बन्धमा कुनै रचनात्मक सुझाव वा प्रतिकृया भएमा सोको जानकारी गराई दिनुहुन सम्बन्धित सबैमा अनुरोध गर्न चाहन्छु। सरकारका कामकारवाहीलाई पारदर्शी र जवाफदेही बनाउने कार्यमा प्रस्तुत प्रतिवेदनले पुर्‍याउनेछ। सार्बजनिक संस्थान/निकायहरुमा नेपाल सरकारको शेयर तथा ऋण लगानीको यथार्थ अवस्थाको जानकारी गराउँदै यस क्षेत्रमा सरोकार राख्ने सबैमा सही सूचना उपलब्ध हुनेछ भन्ने अपेक्षा लिइएको छ।

अन्त्यमा, प्रतिवेदन तयारीमा संलग्न सार्वजनिक ऋण व्यवस्थापन कार्यालयका कर्मचारीहरुको योगदानका लागि हार्दिक धन्यवाद दिन चाहन्छु। प्रतिवेदन तयार गर्ने सम्बन्धमा सुझाव सल्लाह दिनु हुने अर्थमन्त्रालय र महालेखा नियन्त्रक कार्यालयका पदाधिकारीहरु प्रति समेत हार्दिक आभार व्यक्त गर्दछु।

 .........................

 **दीर्घराज मैनाली**

**कार्यालय प्रमुख**

**विषय सूची**

1. पृष्ठभूमि १
2. शेयर तथा ऋण लेखाङ्कन नीति २
3. लगानीको स्थिती र विश्लेषण ३
4. लगानी व्यवस्थापनमा देखिएका समस्याहरु ९
5. लगानी व्यवस्थापनलाई प्रभावकारी बनाउन सुधार गर्नुपर्ने पक्षहरु १२
6. लेखा प्रणालीमा सुधारका सम्बन्धमा १४
7. समायोजन नोटहरु १५

**तालिका सूची**

तालिका 1 : कुल शेयर लगानीको स्थिति 4

तालिका 2 : नेपाल सरकारको बढी लगानी रहेका दश संस्थानहरू ५

तालिका ३ : कूल ऋण लगानीको स्थिति ७

तालिका 4 : साँवा ब्याज असूलीको स्थिती ८

तालिका ५ : संस्थाको अस्तित्वको आधारमा ऋण लगानी ८

तालिका 6: आ.ब. २०67/68 देखि २०७8/७9 सम्म साँवा, व्याज तथा लाभांश प्राप्तीको स्थिति ९

**चित्र सूची**

चित्र नं. १ : शेयर तथा ऋण लगानी ४

चित्र नं. २ : संस्था स्थापनासम्बन्धी ऐन अनुसार शेयर तथा ऋण लगानीको विवरण ६

चित्र नं. ३ : ऋण लगानीको स्थिति ७

1. **पृष्ठभूमि**

नेपाल सरकारको तर्फबाट सार्वजनिक संस्थान तथा निकायहरुमा गरिएको शेयर तथा ऋण लगानिको लेखाङ्कन गर्ने, अभिलेख राख्ने र सोको वार्षिक प्रतिवेदन तयार गरी प्रकाशन गर्ने कार्य महालेखा नियन्त्रक कार्यालयवाट हुँदै आइरहेकोमा नेपाल सरकारको मिति 2076/03/04 को निर्णय अनुसार सो सम्बन्धी कार्यहरुको जिम्मेवारी आ.व. २०७७/७८ देखि सार्वजनिक ऋण व्यवस्थापन कार्यालयले गर्दै आइरहेको छ। विगत वर्षहरूमा महालेखा नियन्त्रक कार्यालयवाट वार्षिक प्रतिवेदमा समावेश गरिएका विवरणहरु जस्तै आ.व. २०७७/७८ देखि नेपाल सरकारले सार्वजनिक संस्थान/निकायहरुमा गरेको शेयर तथा ऋण लगानीको वार्षिक बिवरण, ती संस्थाहरुवाट प्राप्त साँवा फिर्ता, लाभांश, र व्याजको बिवरण समावेश गरी यो वार्षिक प्रतिवेदन तयार गरिएको छ।

नेपाल सरकारको निर्णय बमोजिम विभिन्न सार्वजनिक संस्थान/निकायहरुमा शेयर तथा ऋण लगानी गर्ने र लगानी तथा सोको साँवा फिर्ता, लाभांश तथा व्याज प्राप्ति समेतको अद्यावधिक अभिलेख राख्ने गरिएको छ। यस प्रतिवेदनले नेपाल सरकारको सार्वजनिक संस्थानहरुमा हालसम्म भएका सबै प्रकारका लगानीहरुको अवस्थालाई चित्रण गरेको छ। सुशासनको महत्वपूर्ण खम्बाको रुपमा रहेका पारदर्शिता एवं जवाफदेहिताको मर्म अनुसार सार्वजनिक हितानुकुल यस प्रतिवेदनमा समग्र तथ्यांकका साथै अन्य विश्लेषाणत्मक प्रस्तुतीहरु समेत समावेश गरिएको छ।

यो प्रतिवेदनमा विगतमा महसुस गरिएका कतिपय कमी कमजोरीहरुलाई सम्बोधन गर्ने प्रयास गरिएको छ। यो प्रतिवेदन तयार गर्दा विगतमा भएका छुट कारोवार तथा त्रुटीहरूलार्इ सकेसम्म न्यूनीकरण गर्न समेत प्रयास गरिएको छ। यस प्रतिवेदनमा उल्लेख भएका बिश्लेषणात्मक एवं समीक्षात्मक विवरणहरू अघिल्ला आर्थिक बर्षहरूका प्रतिवेदनको आधारमा प्रस्तुत गरिएको छ। यस कार्यालयले अभिलेख जनाइराखेको शेयर र ऋणको मूल धनका सम्बन्धमा नेपाल सरकारबाट छुट्टै निर्णय भई आएकोमा बाहेक कुनै परिवर्तन गरिने छैन। विगतमा नेपाल सरकारको तर्फबाट लगानी भएको तर यस कार्यालयलाई जानकारी प्राप्त नभएको लगानी सम्बन्धी हिसावहरु प्राप्त हुन आएमा अभिलेख जनाई लेखाङ्कन गर्ने र कुनै हिसाव पुष्ट्याई सहित संशोधनका लागि निर्णय भइ आएमा विवरण संशोधन गरी अभिलेख अद्यावधिक गर्ने तर्फ सार्वजनिक ऋण व्यवस्थापन कार्यालय सक्रिय रहनेछ।

1. **शेयर तथा ऋण लेखाङ्कन नीति**

नेपाल सरकारले सार्वजनिक संस्थान/निकायमा गर्ने शेयर तथा ऋण लगानीको कारोवार व्यवस्थित गर्न सार्वजनिक ऋण व्यवस्थापन कार्यालयले प्रचलित आर्थिक कार्यप्रणाली, लगानी अभ्यास तथा सोको पारदर्शी अभिलेखाङ्कन गर्ने व्यवस्था अंगालेको छ। विगतका अभ्यासका आधारमा यस आर्थिक वर्ष 2078/79 मा पनि कारोवारको लेखाङ्कन, अभिलेखाङ्कन तथा प्रतिवेदन तयार गर्दा देहाय बमोजिमका मुख्य मुख्य लेखाङ्कन नीतिहरुको अवलम्बन गरिएको छ ।

**२.१. शेयर तथा ऋणको लेखाङ्कन सम्बन्धमा**

* नेपाल सरकारले शेयर तथा ऋण लगानी गरेका संस्थानहरुको वार्षिक प्रतिवेदनलाई कार्यालयको अभिलेखसँग यथाशक्य भिडान गरी शेयर लगानीको आर्थिक विवरण प्रस्तुत गर्ने गरिएको छ। संस्थानहरुसँग हाल भिडान हुन नसकेको लगानीको हकमा यस कार्यालयको अभिलेखको रकमलाई आधार मानिएको छ।
* वैदेशिक स्रोतको सोझै भुक्तानी विधिवाट गरिएको शेयर तथा ऋण लगानीको लेखा सरकारलाई दातृ निकायहरुवाट ऋण वा अनुदान प्राप्त हुँदाको बखतको विदेशी विनिमयदरकै आधारमा नेपाली मुद्रामा राखिएको छ। साथै सरकारले अन्तर्राष्ट्रिय संघसंस्था वा निकायहरुमा विदेशी मुद्रामा शेयर तथा ऋण लगानी गर्दा सोको लेखा सम्बन्धित संघसंस्था वा निकायहरुलाई भुक्तानी गरेको बखतको विदेशी विनिमयदरकै आधारमा नेपाली मुद्रामा राखिएको छ।
* ऋण लगानी गर्दाको तमसुक तथा सम्झौतामा उल्लेख नभएको कुनै विषयका हकमा समान प्रकृतिका लगानी तथा अघिल्ला वर्षहरुमा भएका व्यवस्थालार्इ आधार मानेर लेखाङ्कन गरिएको छ।
* वस्तुगत सहायताको रुपमा गरिएको शेयर तथा ऋण लगानीको रकम तत्कालिन मूल्यको आधारमा लेखाङ्कन गरिएको छ। त्यसैगरी संस्थानहरुमा हस्तान्तरण गरिएका सम्पत्तिहरुको मुल्यांकन गरी लगानी भएकोमा नेपाल सरकारको निर्णयद्धारा कायम भएको मूल्यलाई लेखाङ्कनको आधार लिइएको छ।
* सहायक ऋण सम्झौता प्राप्त नभएका ऋण लगानीको रकमको हकमा विगत आर्थिक वर्षमा निकासा गरिएको आधारमा ऋण बाँकीको रुपमा लेखाङ्कन गरिएको छ। त्यस्तो ऋण बाँकीको व्याजदर तथा भुक्तानी अवधि समेत अघिल्ला सम्झौताकै आधारमा लेखाङ्कन गर्ने गरिएको छ।
* दातृ संस्थाहरुबाट प्राप्त लगानीको रकममध्ये संस्थानहरुमा गरिएको ऋण लगानीको रकम सम्बन्धित संस्थानहरुसँग नेपाल सरकारले गरेको सहायक ऋण सम्झौताको आधारमा लेखाकंन गरिएको छ।
* दातृ निकायबाट सम्बन्धित संस्थामा भएको सोझै भुक्तानीलार्इ भुक्तानी प्राप्त गर्ने सम्बन्धित निकायबाट प्राप्त विवरण एवं प्रतिवेदनका आधारमा लेखाङ्कन गरिएको छ।
* वैदेशिक स्रोतबाट लगानी गरिएका र लगानी मिति नखुलेका ऋण रकमहरुको लगानीको मिति सम्बन्धित आर्थिक वर्षको असार मसान्तलार्इ आधार मानिएको छ। यस्तो लगानीमा` विनिमयदर नखुलेको अवस्थामा असार मसान्तकै विनिमय दरलाई आधार मानी लेखाकंन गरिएको छ।

**२.२. लगानीबाट प्राप्त लाभांश तथा व्याज (राजश्व) सम्बन्धमाः**

* शेयर तथा ऋण लगानीबाट प्राप्त लाभांस, साँवा फिर्ता तथा व्याज रकम नेपाल सरकारको सञ्चित कोषमा दाखिला गरी प्रचलित राजश्वसम्बन्धी लेखा प्रणाली (राजस्व सूचना व्यवस्थापन प्रणाली) अनुरुप आर्थिक विवरणहरुमा प्रस्तुत गरिएको छ।
* विगत वर्षहरुमा लगानी भएको तर शर्त, सम्झौता आदि प्राप्त हुन नसकी वक्यौता लगतमा नदेखिएका रकमहरु चालु आर्थिक वर्षमा त्यस्ता शर्त सम्झौता आदि प्राप्त भएकोमा चालु आर्थिक वर्षमा नै लगत कायम गरि बाँकी वक्यौता देखाइने गरिएको छ।
* आर्थिक वर्ष 2078/79 सम्म उठ्न बाँकी वक्यौता साँवा तथा व्याज तथा लाभांशको राजश्व वक्यौताको विवरण प्रस्तुत गरिएको छ ।
* तमसुक, निर्णय तथा सम्झौता प्राप्त हुन नसकेका कतिपय ऋण तथा शेयर लगानीको वक्यौता रकमहरु गणना गर्न सकिएको छैन जसका कारण त्यस्तो लगानीको साँवा मात्र समावेश गरीएको छ भने वक्यौता राजस्व यस आर्थिक विवरणमा समावेश छैनन् ।
* नेपाल सरकारबाट सार्वजनिक संस्थानमा गरिएको ऋण तथा लगानीको अभिलेखाङ्कन DOMS मा प्रविष्टी गर्ने कार्य भइरहेको हुँदा ऋण लगानीको ब्याजको गणना DOMS बाटै गरिने हेतुले यस प्रतिवेदनमा ब्याज हिसाब समावेश गरिएको छैन ।
1. **लगानीको स्थिति र विश्लेषण**

**३.१. सार्वजनिक संस्थानहरुमा आर्थिक बर्ष 2078/79 सम्म भएको लगानीको संक्षिप्त स्थिति**

आर्थिक वर्ष २०७8/७9 सम्ममा नेपाल सरकारले विभिन्न 14६ वटा संस्थानहरुमा शेयर तथा ऋण गरी रु. 7 खर्व 3३ अर्व ८५ करोड ५७ लाख १३ हजार लगानी भएको छ। जसमध्ये शेयर तर्फ ३ खर्व ५7 अर्व ६३ करोड ८८ लाख ७० हजार र ऋण तर्फ ३ खर्व ७४ अर्व ४३ करोड ३६ लाख ८९ हजार लगानी भएको छ। यस अबधि सम्ममा कुल लगानीमा ऋण लगानीको अंश करिब 49 प्रतिशत र शेयर लगानीको अंश करिब 51 प्रतिशत रहेको छ ।

**३.२ शेयर लगानी**

**३.२.१ कूल शेयर लगानी स्थिति**

आर्थिक वर्ष २०७8।७9 सम्ममा सरकारबाट 113 संस्थानहरुमा ३ खर्व ५7 अर्व ६३ करोड ८८ लाख ७० हजार रुपैया लगानी भएको छ। यसमा सोझै भुक्तानीबाट भएको शेयर तथा ऋण लगानीको रकम समेत समावेश गरिएको छ।

**तालिका 1 : कुल शेयर लगानीको स्थिति**

|  |  |  |  |  |  |  |  |
| --- | --- | --- | --- | --- | --- | --- | --- |
| **क्र.स.** | **विवरण** | **आ.ब. २०७७।७८ सम्मको** | **आ.ब. २०७८।७९ को लगानी** | **समायोजन आ.ब २०७८।७९ को** | **२०७८।७९ मा बोनस प्राप्त** | **आ.ब. २०७८।७९ सम्मको लगानी** | **प्रतिशत** |
| 1 | साधारण | 332,216,051,160.00 | 15,332,251,240.00 | 0.00 | 0.00 | 347,548,302,400.00 | 97.18 |
| 2 | प्राथमिकता प्राप्त शेयर | 9,789,752,329.00 |   | 0.00 | 0.00 | 9,789,752,329.00 | 2.74 |
| 3 | अन्तर्राष्ट्रिय संस्थामा शेयर | 105,314,171.00 | 19,55,01,600.00 | 0.00 | 0.00 | 300,815,771.00 | 0.08 |
|  | **जम्मा** |  **342,111,117,660.00** | **15,527,752,840.00** | **0.00** | **0.00** | **357,638,870,500.00** | **100** |

**३.२.२ बढी शेयर लगानी भएका संस्थाहरू**

नेपाल सरकारले गरेको शेयर लगानी मध्ये यस आर्थिक वर्ष 2078/79 सम्ममा सबैभन्दा बढी नेपाल विद्युत प्राधिकरणमा रु 1 खर्ब ६२ अर्व ८ करोड २७ लाख ४६ हजार रकमको शेयर लगानी भएको छ भने दोश्रो बढीमा नेपाल नागरिक उड्डयन प्राधिकरणमा रु. ६२ अर्व ३६ करोड १४ लाख ५४ हजार रकमको शेयर लगानी भएको छ। त्यसैगरी तेश्रोमा नेपाल टेलिकममा रु. १३ अर्ब ७२ करोड ४४ लाख ३० हजार रकमको शेयर लगानी भएको छ। नेपाल सरकारको बढी लगानी रहेका 10 वटा संस्थानहरूको विवरण तालिका २ मा प्रस्तुत गरिएको छ।

**तालिका 2 : नेपाल सरकारको बढी लगानी रहेका दश संस्थानहरू**

|  |  |  |
| --- | --- | --- |
| **क्र.सं.** | **संस्थान** | **शेयर लगानी** |
| १ | g]kfn ljB"t k|flws/)f | 1,62,08,27,46,574.40 |
| २ | g]kfn gful/s p\*\\*o)f k|flws/)f | 62,36,14,54,145.06 |
| ३ | g]kfn ^]lnsd | 13,72,44,30,000.00 |
| ४ | /fli^«o afl)fHo a}+s  | 11,60,24,25,200.00 |
| ५ | hnljB"t nufgL tyf ljsf; sDkgL lnld^]\* | 11,00,00,00,000.00 |
| ६ | g]kfn cfon lgud  | 10,94,07,48,100.13 |
| ७ | s[lif ljsf; a}+s | 10,03,06,31,769.60 |
| ८ | lgIf]k aLdf tyf shf{ ;"/If)f lgud | 9,00,00,00,000.00 |
| ९ | cGt/f{li^«o d"b|f sf]if | 6,58,75,96,325.65 |
| १० | gnuf( xfO\*«f] kfj/ sDkgL lnld^]\* | 4,94,70,66,500.00 |

**३.२.३ संस्था गठनसम्बन्धी ऐनको आधारमा लगानी रहेका संस्थाको विवरण**

हालसम्म शेयर/ऋण लगानी गरिएका संस्थालार्इ सार्वजिनक संस्था स्थापनासम्बन्धी ऐनको आधारमा समूहिकृत गरी विश्लेषण गर्दा सबैभन्दा बढी कम्पनी ऐन अनुसार स्थापित ६७ संस्था, विशेष ऐन अन्तर्गत स्थापित १० संस्थामा, संस्थान ऐन अन्तर्गत स्थापित 7 वटा संस्थामा ठूलो हिस्सा लगानी भएको देखिन्छ।अन्तराष्ट्रिय शेयर लगानीमा अन्तर्राष्ट्रिय मुद्रा कोष, सार्क विकास कोष, विश्व बैंक र एशियाली पूर्वधार विकास बैंकमा भएको लगानी समावेश छ।

**चित्र नं. २ : संस्था स्थापनासम्बन्धी ऐन अनुसार शेयर तथा ऋण लगानीको विवरण**

**३.३ ऋण लगानी स्थिति**

**३.३.१ कूल ऋण लगानी स्थीति**

आर्थिक वर्ष २०७८/७९ सम्ममा सरकारको आन्तरिक स्रोतबाट रु १ खर्ब ५२ अर्ब ४७ करोड ५७ लाख ९५ हजार (कूल ऋण लगानीको ४०.६९ प्रतिशत) तथा वैदेशिक स्रोतबाट भएको ऋण लगानी रु. २ खर्ब २२ अर्ब १६ करोड ११ लाख (करीव ५९.३० प्रतिशत) गरी जम्मा रु. 3 खर्ब ७४ अर्ब ६३ करोड ६८ लाख ९५ हजार ऋण लगानी रहेको देखिन्छ।

**तालिका ३ : कूल ऋण लगानको स्थिति**

|  |  |  |  |  |  |  |
| --- | --- | --- | --- | --- | --- | --- |
| **क्रसं** | **विवरण** | **आर्थिक बर्ष २०७७/७८ सम्मको**  | **आ.ब २०७८/७९ को लगानी**  | **साँवा फिर्ता २०७८/७९ को** | **आर्थिक बर्ष २०७८/७९ सम्मको**  | **प्रतिशत** |
| **१** | **आन्तरिक स्रोतबाट ऋण लगानी** | 1,32,01,58,97,418.48 | 22,33,69,00,000.00 | 1,07,70,02,007.69 | 1,52,47,57,95,410.79 | 40.69 |
| **२** | **बैदेशिक स्रोतबाट ऋण लगानी** | 1,96,90,05,28,835.36 | 24,96,35,16,504.37 | 50,29,44,829.73 | 2,22,16,11,00,510.00 | 59.30 |
|   | **जम्मा ऋण लगानी** | **3,28,91,64,26,253.84** | **47,30,04,16,504.37** | **1,57,99,46,837.42** | **3,74,63,68,95,920.79** | **100=00** |

**३.३.२ साँवा ब्याज असुलीको स्थिति**

सरकारद्वारा संस्थानहरुमा भएको कूल ऋण लगानीमध्ये 2078 असार मसान्तसम्म सरकारलाई साँवा तर्फ रु. ६६ अर्ब १५ करोड ६६ लाख फिर्ता प्राप्त भएको छ भने रू. ७२ अर्ब ८६ करोड २५ लाख ब्याज असूली भएको छ। फिर्ता भएको साँवा र व्याज गरी कुल रू. १ खर्ब ३९ अर्ब १ करोड ९१ लाख मध्ये साँवा र व्याजको अनुपात क्रमश: ५२.४१ प्रतिशत र ४७.५८ प्रतिशत रहेको छ।

**तालिका 4 : साँवा ब्याज असूलीको स्थिती**

|  |  |  |  |  |
| --- | --- | --- | --- | --- |
| **ऋण लगानीको किसिम** | **असूलीको किसिम** | **आर्थिक बर्ष २०७७।७८ सम्मको**  | **आर्थिक बर्ष २०७८।७९ को**  | **आर्थिक बर्ष २०७९।८० सम्मको**  |
| आन्तरिक स्रोतबाट | साँवा असूली | 25,56,60,38,341.०२ | ५०,२९,४४,८२९.७० | 2606898317०.७५ |
|  ऋण लगानी | ब्याज प्राप्त | 33,82,81,59,779.२७ | ५,७५,४६,२४,८६६.८७ | 39,58,27,84,646.१४ |
| **जम्मा** | **59,39,41,98,120.२९** | **6,25,75,69,69६.६०** | **65,65,17,67,81६.८९** |
| बैदेशिक स्रोतबाट | साँवा असूली | 40,59,05,81,69०.९१ | १,०७,७०,०२,००७.६९ | 41,66,75,83,69८.६० |
| ऋण लगानी | ब्याज प्राप्त | 39,03,43,45,035.४३ | १३,०२,८१,९४३.२० | 39,16,46,26,97८.६३ |
| **जम्मा** | **79,62,49,26,726.३४** | **1,20,72,83,951.८९** | **80,83,22,10,677.२३** |
| कूल जम्मा | साँवा | 66,15,66,20,03१.९३ | 1,57,99,46,837.४२ | 67,73,65,66,869.३५ |
|  कूल जम्मा | व्याज | 72,86,25,04,81४.७० | 5,88,49,06,810.७० | 78,74,74,11,62४.७७ |
| **कूल जम्मा** |  |  **1,39,01,91,24,846.63**  | **7,46,48,53,647.४९** |  **1,46,48,39,78,494.12**  |

**३.३.३ संस्थाको अस्थित्वको आधारमा ऋण लगानी स्थिति**

ऋण लगानी भएका 87 वटा संस्थानहरु मध्ये 29 वटा संस्थानहरु हाल अस्तित्वमा नरहेका देखिन्छन्। कुल ऋण लगानीमा यस्ता संस्थानहरुको हिस्सा भने केवल 0.५८ प्रतिशत मात्र रहेको छ। यी संस्थाहरूको नाममा देखिएको ऋण रकम अपलेखन गर्ने वा तिनीहरूका नाममा रहेको अचल सम्पत्ति सरकारीकरण गरी हिसाब समायोजन गर्नुपर्ने देखिन्छ।

**तालिका ५ : संस्थाको अस्तित्वको आधारमा ऋण लगानी**

|  |  |  |  |  |
| --- | --- | --- | --- | --- |
| **क्र.स** | **विवरण** | **अस्तित्वमा भएका** | **अस्तित्वमा नभएका** | **कुल जम्मा** |
| **संस्था संख्या** | **रकम** | **संस्था संख्या** | **रकम** |
| १ | आन्तरिक ऋण | ८३ |  1,50,70,96,72,897.62  | २९ |  1,76,61,22,513.17  |  1,52,47,57,95,410.79  |
| २ | बैदेशिक ऋण |  2,21,99,44,77,470.00  |  16,66,23,040.00  |  2,22,16,11,00,510.00  |
|  | **जम्मा** | ८३ |  **3,72,70,41,50,367.62**  | २९ |  **1,93,27,45,553.17**  |  **3,74,63,68,95,920.79**  |
|  | **प्रतिशत** | **99.48** | **0.52** | **100** |

**३.३.४ साँवा, व्याज तथा लाभांश प्राप्तीको स्थिति**

तालिका 6 मा आर्थिक वर्ष 2067/68 देखि 207८/7९ सम्मको सावा ब्याज तथा लाभांस प्राप्तिको विवरण प्रस्तुत गरिएको छ जसअनुसार आ.ब. 207८/7९ मा ८ वटा संस्थाबाट साँवा तर्फ रु. ३ अर्ब ५३ करोड, १२ वटा संस्थाबाट ब्याज तर्फ रु. ५ अर्ब ४४ करोड र ९ वटा संस्थाबाट नगद लाभांस तर्फ रु. 1७ अर्ब ४२ करोड गरी जम्मा रु २६ अर्ब ४० करोड प्राप्त भएको देखिन्छ।

**तालिका ६ :** आ.ब. २०६७/६८ देखि २०७8/७9 सम्म साँवा, व्याज तथा लाभांश प्राप्तीको स्थिति

|  |  |  |  |  |  |
| --- | --- | --- | --- | --- | --- |
| **सि.नं.** | **आ.व.** | **साँवा** | **व्याज** | **लाभांश** | **जम्मा** |
| १ | 2067/68 | 1,27,95,09,689.82 | 1,19,90,56,207.72 | 8,62,46,28,923.22 | 11,10,31,94,820.76 |
| २ | 2068/69 | 18,70,04,971.90 | 1,73,53,90,200.62 | 6,20,65,53,946.91 | 8,12,89,49,119.43 |
| ३ | 2069/7० | 75,53,07,014.14 | 52,63,78,483.51 | 6,61,44,35,395.62 | 7,89,61,20,893.27 |
| ४ | 2070/71 | 56,98,11,494.95 | 1,65,19,38,323.91 | 6,63,90,70,307.35 | 8,86,08,20,126.21 |
| ५ | 207१/72 | 2,08,15,81,815.71 | 1,94,06,78,255.65 | 13,53,15,73,105.19 | 17,55,38,33,176.55 |
| ६ | 2072/73 | 13,69,40,27,070.99 | 3,09,08,99,308.56 | 14,98,28,68,638.52 | 31,76,77,95,018.07 |
| ७ | 2073/74 | 2,94,02,14,316.20 | 2,20,13,70,727.89 | 15,05,85,58,066.22 | 20,20,01,43,110.31 |
| ८ | 2074/75 | 5,44,55,39,231.53 | 3,53,23,50,241.58 | 17,42,90,18,665.56 | 26,40,69,08,138.67 |
| 9 | २०७५/७६ | ३०६६११७७६१।८५ | १७,१८,०७,८६,२९६।५५ | २०,५०,१९,०६,६२२।३० | 40,74,88,10,681.00 |
| 10 | २०७६/७७ | १,७८,८१,५३,१२९।२१ | ५,४१,९३,१८,६३३।९८ | २३,६४,४०,७०,३०६।७५ | 30,67,15,42,068.90 |
| 11 | २०७७/७८ | 3,22,35,16,119.38 | 8,41,02,44,712.74 | 12,75,12,99,543.23 | 24,38,50,60,375.35 |
| 12 | २०७८/७९ | 1,57,99,46,837।42 | 5,88,49,06,810।07 | 4,24,36,62,308।55 | 11,70,85,15,956.04 |

1. **लगानी व्यवस्थापनमा देखिएका समस्याहरु**
* **राष्ट्रिय नीतिको अभाव -** विभिन्न संस्थाहरूमा करिब रु. 7 खर्ब 3३ अर्ब लगानी भैसकेको छ। लगानी नीति बन्न नसक्दा लगानीको प्राथमिकता, ब्याजदरको सैद्धान्तिक आधार लगानीको सदुपयोग लगायत लगानी व्यवस्थापनका कतिपय पक्षहरुमा स्पष्टता हुन नसकी यसका सुपरिवेक्षकीय विषयहरु र सदुपयोग एवं लाभदायकताका विषयहरुमा खास स्थितिको हिसाब राख्न नसकिएका कारण यस कार्यालयबाट लगानी नीति तयार गरि अर्थ मन्त्रालयमा स्वीकृतिका लागि पठाइएको छ । प्रायजसो संस्थाहरुमा तत्कालीन आवश्यकता पूरा गर्ने गरी पनि लगानी हुने गरेको छ। उदाहरणको रुपमा कतिपय जिर्ण संस्थानमा तलव भत्ता भुक्तानी प्रयोजनको लागि समेत ऋण लगानी गरिएको देखिन्छ। यस्ता विषयहरुलाई व्यवस्थित गर्न लगानी सम्बन्धमा ठोस नीतिको व्यवस्था गर्नु जरुरी छ। साथै सरकारद्वारा जारी लाभांश नीतिको प्रभावकारी कार्यान्वयन हुन नसकेको अवस्था पनि विद्यमान छ । यसर्थ लगानी नीति यथाशक्य स्वीकृत गरि कार्यान्वयनमा लानुपर्ने देखिन्छ ।

* **आन्तरिक ऋणहरूको कोडिङ व्यवस्था नहुनु** - आन्तरिक ऋणहरूको कोडिङ पहिचान (Loan ID No.) नहुनाले ऋण भिडान तथा अभिलेखनमा समेत समस्या रहेको छ।GFS Code अनुरुप नेपालले हाल अभ्यासमा ल्याएको नेपाल सरकारको राजस्व तथा खर्च सङ्केत वर्गीकरणमा यस विषयलाई समावेश गराई क्रेडिट पहिचान नम्बर प्रदान गर्ने व्यवस्था गर्नुपर्ने देखिएको छ।
* **सुरुवाती अभिलेख नै फरक हुनु –** केही संस्थाहरु र यस कार्यालयको अभिलेखले देखाएको शेयर तथा ऋण लगानीको पारस्परिक हिसाव भिडान हुन समेत बाँकी रहेको छ। सरकारद्वारा विभिन्न संस्थाहरूमा भएको शेयर लगानी मध्ये केही संस्थाहरुको अधिकृत पुँजी खुलाउन सकिएको छैन। केही संस्थाहरुको शेयर प्रमाणपत्र प्राप्त हुन बाँकी रहेको छ। कम्पनी ऐनअन्तर्गत गठित संस्थाहरूमध्ये अधिकांशको शेयर प्रमाणपत्र प्राप्त भए पनि अन्य ऐन अन्तर्गत स्थापित संस्थाहरूबाट शेयर प्रमाणपत्रहरु प्राप्त भइका छैनन्। शेयर लगानी हिसाव पूर्ण रुपमा अध्यावधिक हुन नसक्दा स्वामित्वको आधारमा सरकारको शेयर लगानी स्थिती खुलाउन सकिएको छैन। यसले गर्दा कतिपय अवस्थामा सार्वजनिक लगानीको सुरुवाती अभिलेख नै अपर्याप्त रहेको वा फरक-फरक रहेको कारणले यससम्बन्धी यथार्थ चित्रणमै समस्या देखिन्छ।
* **सोझै भुक्तानी (Direct Funding) स्रोत अन्तर्गत भएका लगानीको सही हिसाब नहुनु –** सरकारद्वारा विभिन्न संघ/संस्थाहरूमा भएको लगानीमध्ये यस कार्यालय मार्फत लगानी भएको रकमको हिसाव भिडानमा समस्या देखिंदैन। तर वैदेशिक स्रोतको सोझै भुक्तानी विधिबाट भएको लगानीको हकमा लगानी गरिएको दिनको विनिमय दरको आधारमा नेपाली रुपैयामा लगानी कायम गर्नुपर्ने, एउटै ऋणमा धेरै सरोकारवालाहरु (Multiple User) समेत रहने जस्ता विविध कारणहरुले गर्दा लगानीको पारस्परिक अभिलेख भिडान कार्य अद्यावधिक हुन सकेको छैन। बैदेशिक लगानी तर्फ सोझै भुक्तानी स्रोत विधिवाट सार्वजनिक संस्थान तथा निकायहरुमा भएको लगानीको सुरुवाती विवरणमा नै समस्या रहेको देखिन्छ। सम्झौता गर्दा छुट्टाछुट्टै निकायबाट आफ्नो अनुकुलता अनुसार हुने र कार्यान्वयनको क्रममा दाताबाट नै सबै काम हुने गरी सोझै भुक्तानीका विवरणहरु नदेखाउने र एकैपटक आर्थिक वर्षका अन्तिम महिनामा वा आर्थिक वर्ष समाप्त भैसकेपछि आंशिक विवरण भएको आयोजना लेखा प्रमाणित गरिदिन वा सरकारको ट्रेजरीमा खर्च देखाइदिन अनुरोध भई आउन प्रवृत्तिमा कमी आउन सकेको छैन। खास गरी हिसाव भिडान कार्य वाध्यात्मक नभई दिनाले लामो समय देखि भिडान कार्यले पूर्णता पाउन सकेको छैन।
* **संस्थाहरुबाट प्राप्त आर्थिक विवरणहरुको निर्दिष्ट मापदण्ड अनुसार प्रतिवेदन नहुनु**– कतिपय संस्थाहरूमा वित्तीय प्रतिवेदनले सरकारद्वारा भएको ऋण तथा शेयर लगानी एवं सोको ब्याज, लाभांश जस्ता दायित्वहरु स्पष्ट रूपमा अलग्गै देखाउने नगरेकाले त्यस्ता प्रतिवेदनहरुको अध्ययनबाट मात्र लगानी भिडान गर्न सकिने अवस्था छैन। यसका लागि सरकारले लगानी गरेको रकम र मूलभूत दायित्वसँग सम्बन्धित संस्थानहरुको परिचालन गर्न सकिएको छैन।
* **लगानी सम्बन्धी विवरणलाइ पूर्णत डिजिटल प्रणालीमा रुपान्तरण गर्न नसकिएको :** लगानी कारोबारको विद्युतिय लेखाङ्कन गर्न भनि हालै DOMS (Debt Operating Management System) मा Upgrade गरिएको र सोही अनुसार विवरण Entry गर्ने कार्य भइरहेको भएतापनि सो प्रणाली पूर्ण रुपमा Develop भइनसकेको कारण अझैपनि Manual हिसाब किताब राख्नुपर्ने बाध्यता रहेको छ। यसले गर्दा लगानीको अभिलेखन, रिपोर्टिङ, बिलिङ, रिकन्सिलेसन जस्ता कार्यहरू प्रभावकारी ढंगबाट अगाडि बढाउन सकिएको छैन। जसको फलस्वरुप लगानीको हिसाव तथा प्रतिवेदनहरु यथासमयमा प्रस्तुत गर्न कठिनाई भइरहेको छ।
* **सरकारको जमानत बसेको दायित्व हिसाब नहुनु :** सरकारको नीति अनुसार व्यवसायिक उद्देश्य हासिल गर्न तथा सार्वजनिक सेवालाई क्रियाशिल गराउन अन्य निजी क्षेत्र एवं वैदेशिक निकायबाट सोझै हुने लगानीमा सरकार जमानत बसेको हिसाब र यसका कारण आईपर्नसक्ने सम्भावित दायित्वको अभिलेख व्यवस्थित गर्न सकिएको छैन।
* **संस्थानका बोर्डमा सार्वजनिक ऋण व्यवस्थापन कार्यालय सदस्य नहुनु :** सरकारद्धारा सार्वजनिक संस्थानमा गरिने लगानीको निर्णय बमोजिम यस कार्यालयबाट ऋण तमशुक गर्ने, लगानी गर्ने, लेखाकंन गर्ने, प्रतिवेदन गर्ने, हिसाब भिडान गर्ने तथा लेखापरिक्षण गर्ने समेत कार्य भइरहँदा पनि लगानी गरिएका संस्थानका बोर्डमा यस कार्यालयबाट प्रतिनिधित्व नहुँदा संस्थान कार्यालयप्रति उत्तरदायि र समन्वयकारी हुन सकेको छैन । यसर्थ संस्थान र कार्यालयविचको समन्वयकारी सम्बन्ध कायम गर्न संस्थानको सञ्चालक समितिमा सार्वजनिक ऋण व्यवस्थापनको प्रतिनिधित्व गराउँनु जरुरी देखिन्छ ।
* **सरकारको लगानीको पूर्वानुमान गर्न नसकिनु :** सार्वजनिक लगानी सम्बन्धि कार्य हुँदा बजेटको श्रोत पुस्तिकामा व्यवस्था भए अनुसार लगानी हुने गर्दछ । वार्षिक बजेट तयार गर्दा सरकारले गर्ने लगानीको पूर्वानुमान हचुवाको भरमा राखिने र पछि आवश्यता अनुसार रकमान्तर गरी बजेट व्यवस्था हुने अभ्यास देखिन्छ ।
1. **लगानी व्यवस्थापनलाई प्रभावकारी बनाउन सुधार गर्नुपर्ने पक्षहरु**

**५.१. लगानी नीति स्वीकृत हुनुपर्ने**

सरकारबाट विभिन्न सार्वजनिक संस्थान तथा निकायहरुमा लगानी गरिएको शेयर तथा ऋण रकम दिनानुदिन वृद्धि हुँदै गईरहेको र सोको व्याजदर, भुक्तानी अवधि, सुपरिवेक्षकीय प्रबन्ध र लगानीको पूर्वानुमान जस्ता लगानी व्यवस्थापनका धेरै पक्षमा अन्यौलता रहेको अवस्थामा आ. बं. २०७८।७९ मा लगानी नीतिको मस्यौदा तयार गरि अर्थ मन्त्रालयमा पेश गरिएको छ। नेपाल सरकारद्धारा गरिएका लगानीको नीतिगत तथा कार्यात्मक व्यवस्थापनका लागि लगानी नीति यथाशक्य चाडो स्वीकृत हुनु जरुरी देखिन्छ ।

**५.२. सम्झौतामा उल्लेख गर्नुपर्ने विषयका पक्षमा**

* प्रत्येक आर्थिक बर्षको आश्विन मसान्त भित्र सम्वन्धित संस्था र यस कार्यालयमा रहेको ऋण तथा शेयर लगानी एवं सावां, व्याज र लाभांश रकमको हिसाब पारस्परिक भिडान तथा मिलान गरी हिसाब यकिन भएको अद्यावधिक प्रमाणपत्र लिने व्यवस्था सम्झौतामै उल्लेख गर्ने र हिसाव यकिन नभएसम्म थप लगानी नगर्ने नीति कडाईका साथ लागू गर्नुपर्छ। साथै सम्बन्धित संस्था वा निकायको लेखापरीक्षण गर्दा लेखापरीक्षकले सम्वन्धित निकायवाट यस्तो प्रमाणपत्र अनिवार्य रुपले लिने व्यवस्था गर्नु पर्ने,
* वैदेशिक ऋण अन्तर्गतको ऋण प्राप्त गर्ने संस्थाहरुले संझौता बमोजिम प्राप्त भएको ऋण रकमको विदेशी मुद्रा (सम्झौता मुद्रा), प्राप्तीको मिति, सो को विनियम दर तथा नेपाली मुद्रा खुलेको विवरण सम्झौता भएपछि लगतै आर्थिक बर्षका समाप्तिको दुई महिनाभित्र यस कार्यालयमा अनिवार्य रुपले पेश गर्नुपर्ने व्यवस्था सम्झौतामै उल्लेख गर्ने,
* वैदेशिक ऋण तर्फ सम्बन्धित आयोजना समाप्त भएको छ महिना भित्रै लगानी भएको यथार्थ रकम यकिन गरी सोको आधारमा संशोधित सहायक सम्झौता गर्ने व्यवस्था गर्ने। यस्तो व्यवस्था भएमा वर्षौ सम्म लगानी यकिन नहुने समस्याको अन्त हुन जाने हुन्छ।
* सरकारबाट संस्थानहरुमा भएको लगानी अन्तर्गत संस्थानले पुनः गरेको लगानीको प्रकृति अनुसार व्याजदर यकिन यकिन हुने शर्त राख्दा संस्थाबाट समयमा आवश्यक विवरण प्रात हुन नसक्दा ब्याज गणनामा कठिनाई हुने गरेको छ। विगतमा कृषि विकास बैकमा लगानी भएको केही ऋणहरुमा यस्तो व्यवस्था रहेको थियो। त्यसैगरी नेपाल दुर संचार कम्पनी लि.मा भएको केही ऋणहरुमा लण्डनको लिवर दरमा खास प्रतिशत थप गरी व्याजदर कायम गर्नु पर्ने प्रावधान अर्को समस्याको रुपमा रहेको थियो। ऋण प्राप्तिकर्ता स्वयंकै सूचनामा भर पर्नुपर्ने यस्तो अव्यवहारिक ब्याजदर तोक्ने व्यवस्था नराखी सुरुमै प्रष्ट व्याजदर तोकिनु पर्र्ने,
* तोकिएको समयभन्दा अगावै साँवा तथा व्याज किस्ता वुझाउने संस्थालाई भुक्तानी रकमको केही प्रतिशत छूट दिने व्यवस्था गर्ने। संस्थाले तोकिएको समयभन्दा ढिलो गरी लाभांश बुझाएमा उक्त लाभांश रकममा थप व्याज लाग्ने व्यवस्था गर्ने।
* नियमानुसार साधारण सभा नवोलाउने संस्थाहरुलाई अविलम्व साधारण सभा वोलाउन लगाउने तथा अन्य संस्थाको हकमा वित्तीय विवरणहरु माथि छलफल हुने वोर्ड बैठकमा यस कार्यालयको लगानी शाखाको अतिरिक्त संस्थागत शेयर प्रतिनिधिहरुलाई आमन्त्रित गरी छलफल गर्ने व्यवस्था गर्ने।

**५.३. शेयर संरचना तथा प्रमाणपत्रको उपलव्धताका सम्बन्धमा**

* कम्पनी ऐन अन्तर्गत गठित/स्थापित बाहेक अन्य ऐनहरु अन्तर्गत गठित/स्थापित संस्थाहरुले शेयर प्रमाणपत्र उपलव्ध गराउनै पर्ने वाध्यात्मक व्यवस्था भएको पाइदैन। जसले गर्दा त्यस्ता अधिकांश संस्थाहरुवाट शेयर प्रमाणपत्र उपलव्ध हुने गरेको छैन। अतः यस्तो लगानीको शेयर प्रमाणपत्र अनिवार्य रुपमा उपलब्ध गराउनै पर्ने निर्देशनात्मक व्यवस्था हुनु पर्ने,
* कम्पनी ऐन अन्तर्गत गठित कतिपय संस्थाहरुले नियमित रुपले वोलाउनु पर्ने साधारण सभा पनि नवोलाउने तथा आर्थिक कारोवारको लेखा परीक्षण समेत गर्ने नगरेकाले त्यस्ता संस्थाहरुको वित्तीय विवरण माथि छलफल हुन सकिरहेको छैन। साथै अन्य ऐन अन्तर्गत गठित संस्थानहरुको वित्तीय विवरण माथि व्यापक छलफल गर्न साधारण सभा जस्तो कुनै आधिकारीक फोरम पनि छैन,
* अधिकृत पुँजीभन्दा वढी शेयर लगानी भएका संस्थाहरुको अधिकृत पुँजी तथा जारी पुँजीमा यथाशिघ्र वृद्धि गर्नुपर्ने।

**५.४. बजेट ब्यवस्था सम्बन्धमा**

* अर्थ मन्त्रालय तथा राष्ट्रिय योजना आयोगमा लगानी शीर्षक अन्तर्गत बजेट व्यवस्था बारे हुने छलफलमा यस कार्यालयको प्रतिनिधी अनिवार्य सहभागी गराउनुपर्ने,
* वार्षिक बजेट व्यवस्था भएको रकम र कार्यक्रमका लागि मात्र यस्ता संस्थाहरुमा लगानी गर्ने व्यवस्था गरिनुपर्ने।

**५.५. लेखाङ्कन तथा प्रतिवेदन सम्बन्धमा**

सार्वजनिक संस्थानहरुमा कर्मचारी/कामदारहरुको दीर्घकालीन दायित्व (पेन्सन, उपदान, औषधी उपचार तथा विदा जस्ता शीर्षकहरु) को लागि आवश्यक रकमको अनिवार्य व्यवस्थापन गर्नैपर्ने व्यवस्था गर्ने। साथै सोको वास्तविक तरलता रहनु पर्ने अनिवार्य व्यवस्था गर्ने। यसो भए कतिपय सार्वजनिक संस्थाहरुमा कर्मचारी अवकाशको लागि सरकारले बाध्यात्मक रुपमा व्यहोर्दै आएको ठूलो खर्चको भार उल्लेख्य रुपले घट्न जानेछ।

**५.6. विविध**

* कुनै पनि संस्थालाई निजिकरण वा बिक्री गर्ने निर्णय गरिदा सो संस्थाको यस कार्यालयमा रहेको लगानी हिसावको स्थिति विवरण समेत प्राप्त गरी निर्णय लिइनु पर्नेमा विगतमा यस्तो नगरिदा निजीकरण वा बिक्री भएका त्यस्ता संस्थाहरुको हिसाव अद्यावधिक हुन सकिरहेको छैन। तसर्थ यस्ता निर्णय गरिदा यस कार्यालयमा रहेको लगानीको हिसाव विवरण लिएर मात्र कारवाही अगाडि वढाउने व्यवस्था गर्ने,
* सार्वजनिक ऋण व्यवस्थापन कार्यालयको कर्मचारीहरुको दक्षता सीप अभिवृद्धि एवं मनोबल विकास गर्न तथा दक्षता वृद्धि गर्न स्वदेशी तथा बैदेशिक तालिमको व्यवस्था हुनु पर्ने,
* सवैजसो संस्थाहरुको वोर्डमा अर्थ मन्त्रालयबाट सदस्य रहने गरेको छ। त्यस्तो सदस्यले संस्थाको वित्तीय सवलता सम्वन्धि बिभिन्न पक्षहरुका अतिरिक्त सरकारद्धारा पाउनु पर्ने बक्यौता सम्बन्धमा वोर्डमा छलफल गरी यस्तो वक्यौता रकम भुक्तानी गराउन पहल गर्नु पर्ने र सोको लागि आवश्यकता अनुसार वोर्ड बैठकमा यस कार्यालयको प्रतिनिधि समेत सदस्य हुने व्यबस्था गर्न उपयुक्त हुने,
* सरकारलाई वुझाउनुपर्ने साँवा, व्याज नियमित रुपमा वुझाउने तथा संस्थाको आर्थिक अवस्था सवल वनाई वढी लाभांश वितरण गर्ने संस्थाको संचालक समिति तथा कर्मचारीहरुलाई पुरस्कृत गर्ने व्यवस्था गर्ने,
* सरकारवाट सार्वजनिक संस्थाहरुमा भएको लगानीको सन्दर्भमा संस्थाहरुको अनुगमन गर्न सम्वन्धित मन्त्रालय तथा सार्वजनिक ऋण व्यवस्थापन कार्यालयको समेत प्रतिनिधित्व हुने गरी एक समितिको गठन गरी प्रभावकारी अनुगमन संयन्त्रको निर्माण गर्ने।

**६. लेखा प्रणाली सुधारका सम्बन्धमाः**

* विभिन्न दाताहरुसँग भएका सम्झौताहरु कार्यान्वयन गर्ने क्रममा आर्थिक प्रशासनसँग सम्बद्ध बजेट खर्च तथा अभिलेखिकरणका कार्यहरु गर्दा सम्झौतामा भएका प्रावधानहरुको पूर्ण पालना गर्ने र सोको उलंघनमा दण्ड सजायको समेत व्यवस्था गर्न सकेमा राज्यको लगानीलाई सुरक्षित र संरक्षित गर्न सकिन्छ ।
* नेपाल सरकारको निर्णय अनुसार विभिन्न संस्थानहरुमा लगानी गर्दा एकमुष्ट रुपमा गर्ने तथापी सोको प्रमाणीकरणका लागि पेश हुँदा टुक्रयाई पेश गर्ने विद्यमान परिपाटीलाई सकेसम्म निरुत्साहित गरी एकमुष्ट वित्तीय विवरणहरु प्रमाणिकरणका लागि पेश गर्न उत्प्रेरित गर्ने व्यवस्था गर्न सकेमा सो कार्यले लगानी छुट हुने वा अभिलेखिकरण नहुने जस्ता समस्याहरुको निराकरण हुने देखिन्छ ।
* विभिन्न दाताहरुबाट हुने सोझै भुक्तानी श्रोतको खर्च रकम प्रणालीमा प्रविष्टिको लागि कम्तिमा खर्च विवरण उपलब्ध गराउनु नै पर्ने बाध्यकारी व्यवस्था गर्न सकेमा आर्थिक वर्षको समाप्तिमा वास्तविक खर्च, ऋण लगानी तथा शेयर लगानीको यथार्थ विवरण प्राप्त गर्न सकिन्छ ।
* शेयर तथा ऋण लगानीको लागि बजेट विनियोजन गर्दा सहायक ऋण सम्झौताको आधारमा विनियोजन भएमा अनावश्यक श्रोतान्तरण तथा रकमान्तरणको बोझ हटाउन सकिने देखिन्छ ।
* नेपाल सरकारले विभिन्न संस्थामा गरेको लगानी (ऋण तथा लगानी) को लेखांकन तथा प्रतिवेदन प्रणालीलाई आधुनिक र व्यवस्थित बनाउनका लागि DOMS प्रणाली कार्यान्वयनमा रहेको तर पूर्ण र प्रभावकारी रुपमा सञ्चालन हुन नसकेको अवस्थामा यसको पूर्ण कार्यान्वयन गरि Digitized गर्नुपर्ने देखिन्छ ।
* सार्वजनीक लगानी सम्बन्धी प्रकृयागत व्यवस्थापनका लागी अर्थ मन्त्रालयमा स्वीकृतिका लागि पेश गरिएको लगानी नीति यथाशक्य चाडो स्वीकृत गराई लागु गर्नुपर्ने हुन्छ ।
1. **आ.व. २०७८।७९ को शेयर तथा ऋण लगानी तर्फको अद्यावधिक आ.वि. मा भएका समायोजन नोटहरुः**
* नेपाल राष्ट्र बैंकले ट्रान्सफर गरी साँवा फिर्ता खातामा दाखिला गरेको मिति २०७८।११।२३ को रु. ८१,९१,९६,५४८।२३ र मिति २०७९।०१।१४ को रु. ५३,९३,३९,७९४।१० गरि जम्मा रु. १,३५,८५,३६,३४२।३३ को दाखिला भौचर प्राप्त नहुनुका साथै नामनामेसी समेत नखुलेकोले दाखिला गर्ने निकायको नाउँ उल्लेख गर्न नसकिएको ।
* मिति २०७८।०९।२८ को नेपाल राष्ट्र बैंकबाट प्राप्त भएको ब्याज रकम रु. २,१९,०००।०० महालेखा नियन्त्रक कार्यालयको नाउँमा जम्मा भएको ।
* नेपाल विद्युत प्राधिकरणको च. नं. १४६, मिति २०७९।०५।०८ गतेको पत्रबाट नेपाल वितरण प्रणाली स्तरोन्नति तथा विस्तार आयोजना (ब उ शि न ५०१०८१२९५) मा सोझै भुक्तानी हुने अनुदान (दाता ए. आइ. आइ. बि.) तर्फ रु. ९४,३१,५८९।११ खर्च भएको भनि जानकारी आएको तर सो कार्यक्रममा आ. बं २०७८।७९ मा बजेट विनियोजन नभएको हुँदा सो खर्च एकल कोष खाता प्रणाली (TSA) मा खर्च प्रविष्टि नगरिनुका साथै यस कार्यालयको शेयर अभिलेखमा जनाउँन बाँकी रहेको छ ।

...............................

बुद्धराम मल्ल आले

लेखा अधिकृत

...............................

विमला अधिकारी

उपसचिव

...............................

दीर्घराज मैनाली

कार्यालय प्रमुख